section_heading: Životopis
paragraph_text: Rodio se je u Solinu 1954. godine. U solinskom Partizanu zaigrao je rukomet 1967. a već 1969. s 15 godina zaigrao je za klupske seniore sve do 1981. godine, uz kratki izlet 1975. kad je igrao za RK Partizan iz Kaštel Sućurca. U trenerskom je poslu od 1981. kad je postao trenerom mlađih uzrasta u solinskom Partizanu. Od 1982. trenira nedugo prije osnovanog RK Vranjica i u isto je vrijeme trenirao mušku mladež u RK Solin. Tako je trenirao na dva mjesta do 1985. nakon čega se je posvetio samo rukometašicama iz Vranjica, s kojima je četiri puta izborio ulazak u najviši razred hrvatskoga rukometnog natjecanja, sve s vlastitim klupskim igračkim kadrom. Tri su puta igrale u euroskim kupovima. Vrijedno je istaknuti da su kadetice Vranjica pet puta izareda bile prvakinje Hrvatske bez poraza. Za RK Vranjic bio je sve. Obnašao je teške i zahtjevne dužnosničke dužnosti, od čega je predsjednikom bio 17 godina bez prestanka, što je rijetka pojava u športu, te još i tajnik. Obnašao je i tehničke dužnosti poput blagajnika, ekonoma, prijevoznika itd. Kroz trenersku karijeru trenirao je Solin, Vranjic i Split<!-- muške ili ženske? -->, koji je vodio u europskom Kupu kupova.